**Oluwatobiloba Ayomide Amusan** (sündinud 23. aprillil 1997 Ijebu Odes) on Nigeeria kergejõustiklane, tõkkejooksja.

Ta tegi täiskasvanute tiitlivõistluste debüüdi 2015. aasta Aafrika mängudel, kui võitis kuldmedali ajaga 13,15.

2016. aasta juunioride maailmameistrivõistlustel oli Amusan ajaga 12,95 viies. Olümpiamängudel Rio de Janeiros pääses ta poolfinaali ning sai 12,91-ga 11. koha.

2018. aasta sisemaailmameistrivõistustel pääses Amusan 60 meetri tõkkejooksus finaali ning oli 8,05-ga seitsmes. Aprillis Gold Coastis toimunud Rahvaste Ühenduse mängudel võitis ta 100 meetri jooksus 12,68-ga kuldmedali ja Nigeeria naiskonna koosseisus 4 × 100 meetri teatejooksus pronksmedali. Kodustel Aafrika meistrivõistlustel Asabas võitis ta kulla nii tõkkejooksus kui ka teatejooksus.

2019. aasta Aafrika mängudel võitis Amusan tõkkesprindi ajaga 12,68. Maailmameistrivõistlustel Dohas sai ta tulemusega 12,49 neljanda koha.

2021. aastal tuli ta 100 meetri tõkkejooksus Teemantliiga üldvõitjaks. Tokyo olümpiamängudel oli ta 12,60-ga neljas.

2022. aastal võitis Amusan Aafrika meistrivõistlustel kuldmedali 100 meetri tõkkejooksus ja 4 × 100 meetri teatejooksus. Maailmameistrivõistlustel Eugene'is jooksis ta 100 meetri tõkkejooksu poolfinaalis maailmarekordi 12,12. Finaalis tuli ta Britany Andersoni ja Jasmine Camacho-Quinni ees maailmameistriks ajaga 12,06, kuid lubatust tugevama taganttuule tõttu tulemust rekordina ei arvestata. Rahvaste Ühenduse mängudel tuli ta tõkkejooksus võitjaks võistluste rekordiga 12,30. 4 × 100 meetri teatejooksus jooksis ta esimeses vahetuses ning aitas Nigeeria teatenelikul püstitada võita kuldmedali ja joosta Aafrika rekordi 42,10.

2023. aastal süüdistas Rahvusvahelise kergejõustiku antidopinguüksus AIU Amusani kolme dopinguproovi mitteandmises viimase 12 kuu jooksul.

Isiklikud rekordid
------------------

Väljas

| Ala | Tulemus | Aeg | Koht |
| --- | --- | --- | --- |
| 100 m jooks | **11,14** | 21. aprill 2022 | Ameerika Ühendriigid Albuquerque |
| 100 m tõkkejooks | **12,12** **MR** | 24. juuli 2022 | Ameerika Ühendriigid Eugene |
| 200 m jooks | **22,66** | 21. aprill 2022 | Ameerika Ühendriigid Albuquerque |
| 400 m jooks | **1.00,48** | 15. aprill 2017 | Ameerika Ühendriigid Harrisonburg |
| Kaugushüpe | **6.07** | 23. aprill 2016 | Ameerika Ühendriigid Berkeley |

Sees

| Ala | Tulemus | Aeg | Koht |
| --- | --- | --- | --- |
| 60 m jooks | **7,41** | 2. veebruar 2016 | Ameerika Ühendriigid Albuquerque |
| 60 m tõkkejooks | **7,84** | 31. jaanuar 2020 | Saksamaa Karlsruhe |
| 200 m jooks | **23,35** | 19. veebruar 2017 | Ameerika Ühendriigid Birmingham |
| Kaugushüpe | **6.15** | 3. veebruar 2017 | Ameerika Ühendriigid Albuquerque |

Allikas: Rahvusvaheline Kergejõustikuliit

Viited
------

1. ↑
2. ↑  "Login • Instagram". *www.instagram.com*. Vaadatud 19. juulil 2023. `{{netiviide}}`: viide kasutab üldnimelist pealkirja (juhend)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Tobi Amusan** |

* Tobi Amusan Rahvusvahelise Kergejõustikuliidu kodulehel Muuda Vikiandmetes

| * v
* r
Naiste 100 m tõkkejooksu maailmameistrid |
| --- |
| 
1983: Bettine Jahn • 1987: Ginka Zagorcheva • 1991: Ljudmilla Narožilenko • 1993: Gail Devers • 1995: Gail Devers • 1997: Ludmila Engquist • 1999: Gail Devers • 2001: Anjanette Kirkland • 2003: Perdita Felicien • 2005: Michelle Perry • 2007: Michelle Perry • 2009: Brigitte Foster-Hylton • 2011: Sally Pearson • 2013: Brianna Rollins • 2015: Danielle Williams • 2017: Sally Pearson • 2019: Nia Ali • 2022: Oluwatobiloba Amusan |